CONVENŢIE DE ASOCIERE

1. PĂRŢI 

Judeţul Timiş, legal reprezentat prin Constantin OSTAFICIUC preşedintele Consiliului Judeţean Timiş, în calitate de ordonator principal de credite, cu sediul în municipiul Timişoara, Bd. Revoluţiei din 1989, nr.17, judeţul.Timiş, cod fiscal nr............, cont nr............, deschis la Trezoreria municipiului Timişoara, în baza aprobării Consiliului Judeţean Timiş acordată prin hotărârea nr. .......din.......2005, precum şi 
municipiile,oraşele şi comunele, menţionate în Anexa nr. 1, parte integrantă din prezenta convenţie, legal reprezentate prin primarii acestora, în calitate de ordonatori principali de credite, în baza aprobărilor consiliilor locale ale acestor unităţi administrativ-teritoriale acordate prin hotărârile arătate în Anexa nr. 2, parte integrantă din prezenta convenţie, denumite în continuare PĂRŢILE,

2.1. A intervenit prezenta convenţie de asociere, în baza art. 38 alin. 2, lit. d) şi y), art. 43 alin. 2, art. 46 alin. (1) şi (2), art. 67 alin. (1), art. 68 alin. (1) lit. f), art. 104 alin. (1) lit. r), art. 114 alin. (1), art. 116 alin. (1) lit. h) din Legea administraţiei publice locale nr. 215/2001, cu modificările ulterioare, a art. 31 alin. (1), (3) şi (4), art. 57 alin. (1) şi (2) din OUG 45/2003 privind finanţele publice locale, aprobată cu modificări şi completări prin Legea nr. 108/2004, precum şi a art. 3 din Legea nr. 313/2004 a datoriei publice, în vederea promovării proiectului „Alimentare cu apă, canalizare şi epurare ape uzate în judeţul Timiş”  pentru obţinerea  finanţării  din Fondurile de Coeziune ale Uniunii Europene.
OBIECTUL 

2.2. PĂRŢILE au convenit să se asocieze în vederea realizării obiectivelor de investiţii prioritare definite în documentaţia care va fi realizată în cadrul asistenţei tehnice coordonate şi cofinanţate de către Ministerul Mediului si Gospodăririi Apelor şi cuprinse în proiectul  „Alimentare cu apă, canalizare şi epurare ape uzate în judeţul Timiş”.  Indicatorii tehnico-economici ai proiectului vor fi aprobaţi de către consiliile locale beneficiare de finanţare.
2.3. Finanţarea obiectivelor de investiţii menţionate la clauza 2.1 din prezenta convenţie se va realiza din fonduri nerambursabile de la Uniunea Europeanã, împrumut extern contractat de stat şi subîmprumutat PĂRŢILOR, menţionate în Anexa nr. 1, din bugetele locale ale acestora şi din bugetul de stat. 
2.4. Fiecare parte, cu excepţia Consiliului Judeţean Timiş, va contracta cu acelaşi operator licenţiat serviciile de furnizare a apei, contractare care se va face respectând legislaţia privitoare la procedura de licenţiere a operatorilor din acest domeniu de activitate.
2.5. PĂRŢILE convin să desemneze pe preşedintele Consiliului Judeţean Timiş să obţină avizul Comisiei de Autorizare a Împrumuturilor Locale, constituită conform HG nr. 158/2005, şi să semneze acordul de împrumut subsidiar cu Ministerul Finanţelor Publice, în numele şi pe seama lor, potrivit sumei împrumutate de fiecare unitate administrativ–teritorială, conform bugetului proiectului „Alimentare cu apă, canalizare şi epurare ape uzate în judeţul Timiş”. Bugetul proiectului, incluzând contribuţiile părţilor, va fi aprobat în prealabil de către consiliile locale.
2.6. Clauza 2.5 din prezenta convenţie constituie mandat special în acest sens, termenii convenţiei fiind opozabili tuturor PĂRŢILOR.

2.7. Consiliul Local al Municipiului Timişoara desemnează ca operator licenţiat al serviciului de alimentare cu apă şi canalizare, Regia Autonomă Apă şi Canal AQUATIM care va prelua împrumutul necesar pentru cofinanţare cu eventuala garanţie a Consiliului Local al Municipiului Timişoara, pentru investiţiile din raza Municipiului Timişoara.
2.8. Preşedintele Consiliul Judeţean Timiş este îndreptăţit să procedeze în numele şi pe seama fiecărui asociat în parte, ca mandatar al acestuia, la administrarea împrumutului, în termenii stipulaţi în acordul de împrumut subsidiar şi la implementarea proiectului în conformitate cu indicatorii tehnico–economici aprobaţi.
2.9. În conformitate cu art. 3 din Legea nr. 313/2004 a datoriei publice şi cu prevederile acordului de împrumut subsidiar, rambursarea împrumutului extern, plata dobânzilor, comisioanelor şi a oricăror alte costuri aferente împrumutului extern al cărui cuantum este defalcat pentru fiecare PARTE, se va efectua din resursele financiare ale PĂRŢILOR, menţionate în Anexa nr. 1. 

2.10. Prezenta asociere nu dă naştere unei entităţi juridice distincte de părţile semnatare, PĂRŢILE fiind ţinute să răspundă în limita obligaţiilor de restituire defalcate, în documentaţia realizată în cadrul asistenţei tehnice coordonate şi cofinanţate de către Ministerul Mediului si Gospodăririi Apelor , precum şi a celorlalte obligaţii stabilite prin prezenta convenţie.
DURATA

3.1. Prezenta convenţie se încheie pe întreaga perioadă de derulare a investiţiilor din programul Fondurilor Structurale şi până la rambursarea integrală a împrumutului contractat de stat şi subîmprumutat PĂRŢILOR în termenii şi cuantumul stabilit în acordul de împrumut subsidiar cu Ministerul Finanţelor Publice. 

3.2. PĂRŢILE nu pot solicita ieşirea din asociere înainte de expirarea duratei pentru care a fost încheiată convenţia de asociere, astfel cum aceasta este definită la clauza 3.1.

4. LITIGII

Orice litigiu decurgând din sau în legătură cu această convenţie, inclusiv referitor la încheierea, executarea ori desfiinţarea sa, se soluţionează de instanţele judecătoreşti competente, potrivit dispoziţiilor legale în vigoare.

5. COMUNICĂRI

Comunicările se consideră legal făcute la sediile PĂRŢILOR astfel cum sunt arătate la clauza 1 şi în Anexa nr. 1 la prezenta convenţie, prin scrisoare recomandată cu confirmare de primire, facsimil sau alte mijloace de transmitere care fac posibilă dovada primirii de către destinatar.

CONSILIUL JUDEŢEAN TIMIŞ
           Semnăturile autorizate ale 

                                                                                     reprezentanţilor  municipiilor, oraşelor 
                PREŞEDINTE,                                               şi comunelor   sunt prevăzute în Anexa nr. 1

Anexa nr. 1 - Lista unităţilor administrativ-teritoriale asociate

Anexa nr.2 – Hotărârile  Consiliului Judeţean Timiş şi ale  consiliilor locale, PĂRŢI ale Convenţiei de asociere.
Anexa nr. 1

TABEL

cu semnăturile autorizate pentru încheierea convenţiei de asociere în vederea realizării proiectului „Alimentare cu apă, canalizare şi epurare ape uzate în judeţul Timiş” finanţat prin Fondurile de Coeziune ale Uniunii Europene.

	Nr. crt.
	Localitatea
	Primar

(nume şi prenume)
	Semnătura şi ştampila

	1. 
	Municipiul Timişoara
	Primar 
Gheorghe Ciuhandu
	

	2. 
	Municipiul Lugoj
	Primar 

Martinescu Marius
	

	3. 
	Oraşul Buziaş
	Primar 

Ilaş Alger
	

	4. 
	Oraşul Ciacova
	Primar 

Ştefan Viorel
	

	5. 
	Oraşul Deta
	Primar 

Buhaş Crăciun
	

	6. 
	Oraşul Gătaia
	Primar 

Şargan Iosif
	

	7. 
	Oraşul Făget
	Primar 

Dorel Covaci
	

	8. 
	Oraşul Jimbolia
	Primar 

Kaba Gabor
	

	9. 
	Oraşul Recaş
	Primar 

Paşca Marinel 
	

	10. 
	Oraşul Sânnicolau Mare
	Primar 

Dănuţ Groza
	


